CELEX: 32018D1688
Language: hr
Date: 2018-11-07 00:00:00
Title: Provedbena odluka Komisije (EU) 2018/1688 оd 7. studenoga 2018. o odobravanju odstupanja Slovačkoj u pogledu dostavljanja statističkih podataka u skladu s Uredbom (EZ) br. 1099/2008 Europskog parlamenta i Vijeća o energetskoj statistici (priopćeno pod brojem dokumenta C(2018) 7304) (Tekst značajan za EGP.)

9.11.2018   
               
               
                  HR
               
               
                  Službeni list Europske unije
               
               
                  L 279/38
               
            
         PROVEDBENA ODLUKA KOMISIJE (EU) 2018/1688
         оd 7. studenoga 2018.
         o odobravanju odstupanja Slovačkoj u pogledu dostavljanja statističkih podataka u skladu s Uredbom (EZ) br. 1099/2008 Europskog parlamenta i Vijeća o energetskoj statistici
         
            
               (priopćeno pod brojem dokumenta C(2018) 7304)
            
         
         (Vjerodostojan je samo tekst na slovačkom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1099/2008 Europskog parlamenta i Vijeća od 22. listopada 2008. o energetskoj statistici (1), a osobito njezin članak 5. stavak 4. i članak 10. stavak 2.,
         budući da:
         
                     (1)
                  
                  
                     Slovačka je podnijela zahtjev za odstupanja od obveze prosljeđivanja Komisiji (Eurostatu) nacionalnih statističkih podataka iz članka 4. Uredbe (EZ) br. 1099/2008. Taj se zahtjev odnosi na dostavljanje statističkih podataka o obnovljivom dijelu industrijskog otpada i okolnoj toplini.
                  
               
                     (2)
                  
                  
                     Slovačka je dostavila informacije kojima obrazlaže da bi prikupljanje takvih statističkih podataka previše opteretilo davatelje podataka u toj državi članici, prije svega jer je potrebno prilagoditi nove klasifikacije i izraditi novu nacionalnu statističku metodologiju kako bi se smanjilo opterećenje davateljâ podataka koje proizlazi iz prikupljanja i kompiliranja traženih podataka. Stoga bi odstupanja trebalo odobriti.
                  
               
                     (3)
                  
                  
                     Mjere predviđene ovom Odlukom u skladu su s mišljenjem Odbora za europski statistički sustav,
                  
               DONIJELA JE OVU ODLUKU:
         
            Članak 1.
            Slovačkoj se odobravaju sljedeća odstupanja od odredaba Uredbe (EZ) br. 1099/2008:
            
                        (a)
                     
                     
                        odstupanje od dostavljanja statističkih podataka o obnovljivim izvorima energije za referentnu godinu 2017., iz točke 5.2.11.6. Priloga B;
                     
                  
                        (b)
                     
                     
                        odstupanje od dostavljanja statističkih podataka o obnovljivim izvorima energije za referentne godine 2017., 2018. i 2019., iz točaka 5.2.3., 5.2.6., 5.2.8.1., 5.2.8.2. i 5.2.8.5. Priloga B (što obuhvaća sve agregate za proizvode definirane u točki 3.5.8.1.7. „Obnovljivi dio industrijskog otpada” i točke 3.5.9. „Okolna toplina” Priloga A).
                     
                  
         
            Članak 2.
            Ova je Odluka upućena Slovačkoj Republici.
         
         
            Sastavljeno u Bruxellesu 7. studenoga 2018.
            
               
                  Za Komisiju
               
               Marianne THYSSEN
               
                  Članica Komisije
               
            
         
         
            (1)  SL L 304, 14.11.2008., str. 1.